ಉಪಮುಖ್ಯಮಂತ್ರಿಗಳಿಂದ ಕಾನೂನು ಉಲ್ಲಂಘಣೆ ಈ.I.ಖ ದಾಖಲಿಸಿ ವರದಿ ನೀಡದ ಜಿಲ್ಲಾಡಳಿತ ಧರಣಿಗೆ ನಿರ್ಧಾರ! !! ಪ್ರಧಾನಿಗಳಿಗೂ ಪತ್ರ:,ಭೀಮಶಿ ಗಡಾದ ಮೂಡಲಗಿ: ಕೇಂದ್ರ ಮತ್ತು ರಾಜ್ಯ ಸರಕಾರದ ಕೋವಿಡ್19ರ ನಿಯಮ ಉಲ್ಲಂಘಣೆ ಮಾಡಿ ದಿನಾಂಕ: 11072020 ರಂದು ನಿಪ್ಪಾಣಿಯಲ್ಲಿ ನಡೆಸಲಾದ ನೀರಿಕ್ಷಣಾ ಮಂದಿರ ಮತ್ತು ವಾಣಿಜ್ಯ ತೆರಿಗೆ ಇಲಾಖೆಯ ಕಟ್ಟಡಗಳ ಉದ್ಘಾಟಣೆಯ ಸಮಾರಂಭದ ಕಾರ್ಯಕ್ರಮವನ್ನು ನಿಲ್ಲಿಸುವಂತೆ ಸರಕಾರದ ಮುಖ್ಯ ಕಾರ್ಯದರ್ಶಿಯವರಿಗೆ ಮತ್ತು ಜಿಲ್ಲಾಡಳಿತಕ್ಕೆ ಪತ್ರ ಬರೆಯಲಾಗಿತ್ತು ಆದರೆ ರಾಜಕೀಯ ಒತ್ತಡಕ್ಕೆ ಸಿಲುಕಿದ ಜಿಲ್ಲಾಡಳಿತ ಈ ಸರಕಾರಿ ಕಾರ್ಯಕ್ರಮವನ್ನು ನಿಲ್ಲಿಸಲು ವಿಫಲವಾಗಿದ್ದರಿಂದ ರಾಜ್ಯದ ಇಬ್ಬರು ಉಪಮುಖ್ಯಮಂತ್ರಿಗಳು, ಒಬ್ಬರು ಸಚಿವರು ಮತ್ತು ಲೋಕಸಭಾ ರಾಜ್ಯಸಭಾ ಸದಸ್ಯರುಗಳ ಉಪಸ್ಥಿತಿಯಲ್ಲಿ ರಾಜಕೀಯ ಒತ್ತಡಕ್ಕೆ ಸಿಲುಕಿದ ಅಧಿಕಾರಿಗಳು ಕೋವಿಡ್ ನಿಯಮ ಉಲ್ಲಂಘಣೆ ಆಗುವುದು ಗೊತ್ತಿದ್ದರು ಕೂಡಾ ಈ ಸರಕಾರಿ ಕಾರ್ಯಕ್ರಮವನ್ನು ಪೂರ್ಣಗೊಳಿಸಿಯೇ ಬಿಟ್ಟರು. ಜಿಲ್ಲೆಯ ಕೆಲ ಶಾಸಕರುಗಳು ಕೂಡಾ ಇದರಲ್ಲಿ ಭಾಗವಹಿಸಿದ್ದರು. ಕೋವಿಡ್ ನಿಯಮ19ರ ಉಲ್ಲಂಘಣೆ ಮಾಡಿ ನಡೆಸಲಾದ ಈ ಸರಕಾರಿ ಕಾರ್ಯಕ್ರಮದಲ್ಲಿ ಭಾಗವಹಿಸಿದ ಉಪಮುಖ್ಯಮಂತ್ರಿಗಳು ಸಚಿವರು ಲೋಕಸಭೆ ರಾಜ್ಯಸಬೆ ಸದಸ್ಯರುಗಳು ಮತ್ತು ಶಾಸಕರು ಹಾಗೂ ಕಾರ್ಯಕ್ರಮ ಆಯೋಜನೆ ಮಾಡಿರುವ ಅಧಿಕಾರಿಗಳ ಮೇಲೆ ವಿಪತ್ತು ನಿರ್ವಹಣಾ ಕಾಯ್ದೆಯಡಿಯಲ್ಲಿ ಈ.I.ಖ ದಾಖಲಿಸುವಂತೆ ದಾಖಲೆಗಳ ಸಮೇತ ದಿನಾಂಕ: 21072020 ರಂದು ಪುನಃ ಪ್ರಾದೇಶಿಕ ಆಯುಕ್ತರು ಹಾಗೂ ಜಿಲ್ಲಾಡಳಿತ ಮತ್ತು ಗೃಹ ಇಲಾಖೆಗೆ ದೂರು ಸಲ್ಲಿಸಲಾಗಿತ್ತು. ಮಾನ್ಯ ಉಚ್ಛ ನ್ಯಾಯಾಲಯವು ಸಾರ್ವಜನಿಕ ಹಿತಾಸಕ್ತಿ ಅರ್ಜಿಯೊಂದರಲ್ಲಿ ರಾಜಕಾರಣಿಗಳು ಎಷ್ಟೇ ಪ್ರಭಾವಿಗಳಾಗಿದ್ದರೂ ಕೂಡಾ ಕೋವಿಡ್ ನಿಯಮ ಉಲ್ಲಂಘಣೆ ಮಾಡಿದರೆ ಅಂಥವರ ಮೇಲೆ ವಿಪತ್ತು ನಿರ್ವಹಣಾ ಕಾನೂನಿನ ಪ್ರಕಾರ ಸರಕಾರ ಈ.I.ಖ ದಾಖಲಿಸಲೇಬೇಕು ಎಂದು ಸರಕಾರಕ್ಕೆ ನಿರ್ದೇಶನ ನೀಡಿದ್ದರೂ ಕೂಡಾ ಜಿಲ್ಲಾಡಳಿತ ಇವರ ಮೇಲೆ ಈ.I.ಖ ದಾಖಲಿಸಲಿಲ್ಲ. ಜಿಲ್ಲಾಡಳಿತದ ಈ ಕ್ರಮವನ್ನು ಪ್ರಶ್ನಿಸಿ ರಾಜ್ಯ ಉಚ್ಛ ನ್ಯಾಯಾಲಯದಲ್ಲಿ ಸಾರ್ವಜನಿಕ ಹಿತಾಸಕ್ತಿ ದಾಖಲಿಸುವ ಸಲುವಾಗಿ ಇದುವರೆಗೆ ನೀಡಲಾದ ದೂರುಗಳನ್ನು ಆಧರಿಸಿ ಕೈಗೊಂಡ ಕ್ರಮದ ಬಗ್ಗೆ ದಾಖಲೆಗಳನ್ನು ನೀಡಲು ಪತ್ರ ಬರೆದು ವಿನಂತಿಸಿದರೂ ಕೂಡಾ ಜಿಲ್ಲಾಡಳಿತ ಮತ್ತು ಅಧಿಕಾರಿಗಳು ಇದುವರೆಗೂ ಯಾವುದೇ ಮಾಹಿತಿ ನೀಡುತ್ತಿಲ್ಲ. ಕಾನೂನು ರಚಿಸುವವರೇ ಕಾನೂನು ಉಲ್ಲಂಘಣೆ ಮಾಡಿ ಸರಕಾರಿ ಕಾರ್ಯಕ್ರಮ ನಡೆಸಿರುವದು ಎಷ್ಟು ಸಮಂಜಸವೆಂಬುದು ಸಾರ್ವಜನಿಕ ಪ್ರಶ್ನೆಯಾಗಿರುವದು? ಅಲ್ಲದೇ ಈ ಸರಕಾರದಲ್ಲಿ ಸಾಮಾನ್ಯರಿಗೊಂದು ಕಾನೂನು ರಾಜಕಾರಣಿಗಳಿಗೊಂದು ಕಾನೂನು ಎಂಬುದು ಇದರಿಂದ ಸಾಬೀತಾಗುವದು. ಕಾರಣ ಈ ಕುರಿತು ಜಿಲ್ಲಾಡಳಿತ ವಿಳಂಬ ಮಾಡದೇ ಸಂಬಂಧಿಸಿದವರ ಮೇಲೆ ಈ.I.ಖ ದಾಖಲಿಸದೇ ಇದ್ದಲ್ಲಿ ಜಿಲ್ಲಾಧಿಕಾರಿಗಳ ಕಛೇರಿಯ ಮುಂದೆ ದಾಖಲೆಗಳನ್ನು ನೀಡುವಂತೆ ಆಗ್ರಹಿಸಿ ಧರಣಿ ನಡೆಸಲಾಗುವದು ದಾಖಲೆಗಳು ದೊರೆತ ನಂತರ ರಾಜ್ಯ ಉಚ್ಛ ನ್ಯಾಯಾಲಯದಲ್ಲಿ ಸಾರ್ವಜನಿಕ ಹಿತಾಸಕ್ತಿ ಅರ್ಜಿ ದಾಖಲಿಸಲಾಗುವದು ನಂತರ ಈ ಎಲ್ಲಾ ಬೆಳವಣಿಗೆಗಳನ್ನು ಪತ್ರದ ಮುಖಾಂತರ ಗೌರವಾನ್ವಿತ ಪ್ರಧಾನಿಗಳ ಗಮನಕ್ಕೆ ತರಲಾಗುವದು ಎಂದರು.